Tsawˇ haˬ hawˇ-eu zawˇ nya-eu aˬ khuiˬ "Aˇ doˆ aˬ khuiˬ-oˇ, iˬ nah aˇ nyaꞈ htiˬ kawˆ loꞈ-ehˇ dzaˇ poˆ dzaˬ-iˇ beuˇ" lehˇ ehˇ-euˬ meh.
Htiˬ nah lehˇ phaˇ keuˆ  laˇ naˇ, aˬ khuiˬ-aˬ, "Aˬ nyiˇ aˇ miˇ-oˇ, iˬ nah-aˬ, nawˇ iˇ khahˇ-ahˇ jawˇ yaꞈ-awˬ" lehˇ ehˇ-awˇ aˬ yawꞈ htiˬ mawˇ tehꞈ-ehˇ dzaˇ poˆ-iˇ-euˬ meh.
Ehˇ qawꞈ ni, aˬ khuiˬ mawˇ dzaˇ poˆ za-euˬ dawˬ tawˆ luꞈ aˬ yawꞈ htiˬ mawˇ tehꞈ-ehˇ dzaˬ jiˇ-awˇ, aˇ miˇ ghaˇ duˬ htiˬ jeˬ-iˬ maˬ yuˇ qoꞈ laꞈ-euˬ miˇ neh dawˬ ja myaˬ-awˇ cheh dzaˬ-euˬ meh.
Qhoeˇ ngeh nah neh naˇ, aˬ khuiˬ hawˇ-eu aˇ miˇ nui ma maˬ tsaˬ-eu miˇ neh ghawˬ-iˇ-euˬ meh. Iˬ nah keuˆ ni aˇ miˇ hawˇ-eu aˬ khuiˬ-aˬ htiˬ mawˇ htiˬ mawˇ muiˇ-eu meh.
Jiˇ baˬ dawˇ-eu chawˬ nyiˬ ghaˬAˇ hu ba, zawˇ ghoeˇ-eu chawˬ nyiˬ ghaˬ jawˇ-eu meh.
Htiˬ nah-aˬ, aˬ chawˬ-euˬ phu-ahˇ dawˬ deh gha-iˇ-eu ghaˇ duˬ aˬ yawꞈ nyaꞈ doˆ le-euˬ meh.
Ehˇ qawꞈ, gaˇ ma-ahˇ iˇ luꞈ ngeh jiˇ baˬ ahˬ-eu seˬ daˬ mawˇ-awˇ qhoeˇ gaˇ-ahˇ jiˇ baˬ dawˇ-euˬ miˇ neh dawˬ deh gha-iˇ ma lehˇ ehˇ htaˬ-euˬ phu-ahˇ maˬ iˇ keuˆ ni ghoꞈ leˇ-euˬ meh.
Iˇ khahˇ ghoꞈ keuˆ leˇ ngeh, jiˇ baˬ dawˇ yehꞈ-awˇ ghoꞈ laˇ-eu aˬ li-ahˇ aˬ ma ghaˬ dehˬ-euˬ meh. Ehˇ qawꞈ aˬ li ghaˬ, aˬ ma ehˇ dawˬ maˬ naˇ haˬ-ehˇ aˬ ma-ahˇ iˬ baˇ poˆ poˆ-ehˇ iˇ khahˇ-ahˇ neh iˇ doˆ-euˬ meh.
Aˬ yawꞈ-euˬ chawˬ deuˬ nehˬ-ehˇ jiˇ baˬ dawˇ, phaiˬ daˬ lehˇ qhaˇ chah mawꞈ-eu chah chah-ehˇ htiˬ qhehˬ keuˆ laˇ naˇ aˬ yawꞈ-euˬ phyuˇ jiˇ laˇ-euˬ meh. Qhoeˇ ngeh, aˬ ma neh ehˇ-euˬ dawˬ-ahˇ noeˬ mawˇ leˇ-euˬ meh.
Qhoeˇ ngeh, aˬ ma neh ehˇ-euˬ dawˬ-ahˇ noeˬ qoꞈ leˇ-awˇ aˬ ma jawˇ gaˇ ghoꞈ leˇ-awˇ neh dawˬ ghoˆ ghoˆ ghoˆ-ehˇ yaw  muiˬ-ehˇ jawˇ daˆ leꞈ-euˬ meh.
Tsawˇ haˬ hawˇ-eu aˬ khuiˬ yaw nyaAˇ hu ba, tsawˇ haˬ htiˬ ghaˬ zawˇ nya-eu aˬ khuiˬ htiˬ mawˇ chu htaˬ-euˬ meh.
Htiˬ nah-aˬ, aˬ yawꞈ-euˬ chawˬ laˇ-awˇ shaˬ hteh hteh-iˇ khaˇ-euˇ lehˇ chawˬ laˇ-euˬ meh.
Aˬ yawꞈ maꞈ htiˬ nah nah ga ni shaˬ poˆ qawꞈ htiˬ mawˇ-iˬ maˬ poˆ mawˇ-ehˇ ghaˬ doeˇ ghaˬ ma hui ni uˬ ciꞈ ciꞈ le ngeh iˇ khahˇ-ahˇ ghoꞈ laˇ-euˬ meh.
Yawˬ nah yawꞈ, miˬ beuˆ yaw muiˬ-ehˇ laˆ buˇ-awˇ ghaˬ naˬ naˬ luꞈ ngeh, aˬ yawꞈ-euˬ chawˬ htiˬ ghaˬ laˇ-awˇ shaˬ hteh-iˇ-eu ghaˇ duˬ phaˇ chawˬ laˇ-euˬ meh.
Qhoeˇ ngeh nah-aˬ, aˬ yawꞈ-euˬ shaˬ hteh aˬ khuiˬ qawꞈ sheuˬ-awˇ shaˬ hteh-iˇ-euˬ meh. Htiˬ tsahˇ-ahˇ iˇ keuˆ naˇ chiˇ haˬ htiˬ mawˇ mawˇ-awˇ beuˆ sehꞈ-awˇ iˇ khahˇ-ahˇ baꞈ qoꞈ laꞈ-euˬ meh.
Aˬ yawꞈ-euˬ aˬ khuiˬ shaˬ hteh-eu zawˇ nya-eu miˇ neh chawˬ deuˬ aˬ myah qawꞈ aˬ yawꞈ-ahˇ shaˬ qhaˇ hteh-iˇ ngeh khuˇ-eu meh.
Htiˬ nah-aˬ, shaˬ hteh aˬ khuiˬ qhoeˇ mawˇ maˬ noeˬ maˬ duˇ jawˇ gaˇ shiˇ-euˬ meh. Aˬ yawꞈ-euˬ aˬ khuiˬ maˬ phaˇ jawˇ-euˬ miˇ neh chawˬ deuˬ shaˬ hteh-iˇ ngeh qawꞈ aˬ yawꞈ-ahˇ maˬ phaˇ khuˇ laˇ-a.
Dawˬ oeˇ heu hmˬ loꞈ-ehˇ yawˬ ha jawˇ gaˇ yaw muiˬ jeˬ jaˆ ngeh chawˬ chawˬ laˇ-awˇ yaw muiˬ jeˬ maˬ biꞈ nya naˇ maˬ chawˬ laˇ mawꞈ-eu deuˬ qawꞈ jawˇ meh lehˇ ehˇ-eu gaˇ kawˆ ja mehˬ htaˬ-euˬ ma.